En stor (ca. 60 millimeter), bred, svart smeller, dekkvingene kan være rødlige. Kroppen er kledt med gråaktige skjell. Arten har korte, kamformede antenner. Pannen er noe innskåret foran. Pronotum er rundet, litt bredere enn langt, fint og tett punktert, bakhjørnene kort, skrått tilbaketrukne med en skarp lengdekjøl, bakkanten rett. Scutellum er nesten sirkelrundt. Dekkvingene har fine punktstriper. Beina er tynne og forholdsvis korte.